./data/phi0474/phi034/phi0474.phi034.perseus-lat2.xml
Scipione devictus Tauro tenus regnare iussus est, omnem hanc Asiam quae est nunc nostra provincia amisisset, dicere est solitus benigne sibi a populo Romano esse factum, quod nimis magna procuratione liberatus modicis regni terminis uteretur, potest multo facilius hoc se Deiotarus consolari  ille enim furoris multam sustulerat, hic erroris  omnia tu Deiotaro, Caesar, tribuisti, cum et ipsi et filio nomen regium concessisti  hoc nomine retento atque servato nullum beneficium populi Romani, nullum iudicium de se senatus imminutum putat  Magno animo et erecto est, nec umquam succumbet inimicis, ne fortunae quidem